ΜΙΑ ΠΡΩΤΟΤΥΠΗ ΣΕΙΡΑ ΤΟΥ NETFLIX
ΔΑΣΟΣ ΘΟΥΡΙΓΓΙΑΣ ΓΕΡΜΑΝΙΑ 1945
Πόσο απέχουμε, Λες;
Ευθεία.
Σταμάτα στην άκρη.
Σταμάτα.
Πιάστε τα φτυάρια.
Δείξε μας, Λες.
Απλωθείτε.
Εδώ.
Αρχίστε το σκάψιμο.
Βρήκαμε κάτι.
ΚΑΣΤΡΟ ΜΑΡΜΠΟΥΡΓΚ
Εδώ είναι.
Αδόλφος Χίτλερ
-Τι ζητάει; -Ελευθερία σε χώρα της επιλογής του.
Και ένα πλούσιο επίδομα για την υπόλοιπη ζωή του.
Μάλιστα. Ας δούμε πρώτα τι αξίζουν.
Μεταφράστε το.
ΥΠΟΥΡΓΕΙΟ ΕΞΩΤΕΡΙΚΩΝ, ΛΟΝΔΙΝΟ
ΑΝΤΙΓΡΑΦΟ
ΑΠΟΡΡΗΤΟ
-Δεν χτυπάς την πόρτα; -Κύριε.
Κύριοι, να σας εξυπηρετήσω;
Περάστε.
Κύριε.
Πρέπει να μιλήσω στον πρωθυπουργό.
Πρέπει να δω τον βασιλιά.
ΜΟΝΑΔΑ ΓΕΡΜΑΝΙΚΩΝ ΕΓΓΡΑΦΩΝ ΦΑΚΕΛΟΙ ΜΑΡΜΠΟΥΡΓΚ Τ. 10
Το υποψιαζόμασταν όλοι.
Αυτά τα χαρτιά δεν πρέπει να δημοσιευτούν ποτέ, Ουίνστον. Ποτέ.
Η δημοσίευσή τους μπορεί να βλάψει σοβαρά το εθνικό συμφέρον.
Σοβαρότατα.
Όσα γράφει εδώ αποτελούν τεράστια ντροπή γι' αυτήν την οικογένεια.
Ο λαός δεν θα μας συγχωρούσε ποτέ, με το δίκιο του.
ΤΟ ΠΑΡΕΛΘΟΝ
Στο στάδιο Χάρινγκεϊ του Λονδίνου
συγκεντρώθηκαν πάνω από 11.000 άτομα, για την πρώτη συνάντηση στη Βρετανία
της ομάδας Αμερικανών ευαγγελιστών υπό την ηγεσία του Μπίλι Γκράχαμ.
Ο κύριος Γκράχαμ, με γκρι-μπλε κουστούμι και σεμνή γραβάτα,
απευθύνει τον λόγο από μια εξέδρα ντυμένη στα μοβ.
Η Βίβλος διδάσκει πως όλοι μας κάνουμε λάθος.
Όλοι έχουμε παραστρατήσει, καθένας τραβά τον δικό του δρόμο.
Και όταν στρεφόμαστε...
Είναι σπάνιο και όχι καθησυχαστικό να βλέπεις θρησκευτική βεβαιότητα
σε κάποιον τόσο νέο.
-Δεν είναι νέος, είναι στην ηλικία μου. -Ακριβώς. Παιδί.
Το ηθικό κύρος και η πνευματική καθοδήγηση πρέπει να προέρχεται από κάποιον με πείρα.
Όχι από κάποιον που πουλούσε βούρτσες
ως πλασιέ στη Βόρεια Καρολίνα.
-Αυτό έχει μια ταπεινότητα που μου αρέσει. -Κλαίνε αυτοί;
Ο Μπίλι Γκράχαμ μίλησε σε πάνω από 1,5 εκατομμύριο...
-Τι έχει πάθει αυτή η χώρα; -Τώρα κλείνει τη σταυροφορία του.
Ο λαός της Βρετανίας δεν έκλαψε στον πόλεμο!
Τώρα κλαίνε σαν παιδιά.
Σας καλώ σε μια αναγέννηση που θα κάνει κάθε άντρα και γυναίκα
να γυρίσει στο γραφείο ή στο μαγαζί του
και να βιώσει τις διδαχές του Χριστού στις καθημερινές του σχέσεις.
Θα κηρύξω ένα ευαγγέλιο όχι απόγνωσης, αλλά ελπίδας.
Ελπίδας για το άτομο, ελπίδας για την κοινωνία, ελπίδας για τον κόσμο.
Συρρέουν σε κοπάδια για έναν Aμερικανό ζηλωτή.
Δεν είναι ζηλωτής.
Φωνάζει. Μόνο οι ζηλωτές φωνάζουν.
Όταν κλείνετε τα μάτια σας,
όταν κλείνετε τα αυτιά σας στον λόγο του Θεού,
σύντομα προτιμάτε τις δικές σας ιδέες παρά εκείνες του Θεού.
Φτάνετε στο σημείο όπου το δικό σας κακό σάς φαίνεται καλό
και το καλό του Θεού σάς φαίνεται κακό.
ΒΙΛΑ ΓΟΥΙΝΔΣΟΡ, ΠΑΡΙΣΙ
Να 'χεις χρόνια πολλά
Να μας ζήσεις, γλυκέ Τρούπερ
Να 'χεις χρόνια πολλά
-Με το τρία. -Χρόνια πολλά, Τρούπερ!
Καλό σκυλί.
Ωραία βολή! Μπράβο.
Πολύ ωραία.
Τώρα χάνουμε.
Όχι, δεν θέλω.
Καλέ μου, πού πήγε το κέφι σου;
Είσαι πολύ σικάτη.
Καπέλο!
-Κύριε. -Πώς το βρίσκετε;
Θαυμάσιο!
Τέλειο!
Δεν μου αρέσει.
Όχι. Δεν μπορώ να πάω έτσι.
Γιατί όχι;
Τουλάχιστον, έτσι θα γίνω επιτέλους βασίλισσα.
Θα ήθελες να μάθεις πώς ήταν η μέρα μου σήμερα;
Μη μου πεις. Ίδια με όλες τις άλλες μέρες.
Σηκώθηκα αργά. Μετά τις 11. Μετά επιθεώρησα τον κήπο.
Γευμάτισα με ασήμαντους ανθρώπους.
-Τους φίλους μου! -Ασήμαντοι άνθρωποι.
Δεν περίμενα να το πω αυτό ποτέ,
αλλά η ζωή των απολαύσεων έχει τα όριά της.
Δοκίμασε μια ζωή μ' εσένα.
Το έμβλημά μου, ως πρίγκιπας της Ουαλίας, ήταν "Ich dien". "Υπηρετώ".
Βαθιά μέσα μου είναι ριζωμένη η ανάγκη να υπηρετήσω τη χώρα μου.
Χρειάζομαι μια δουλειά, έναν σκοπό.
-Πάλι τα ίδια. -Ναι.
Και πού σκοπεύεις να τα βρεις αυτά;
Θα πρέπει να πάω στο Λονδίνο να κάνω κάποιες κινήσεις.
Ξέρεις τι άλλο έχει βαθιά ριζωμένο η οικογένειά σου; Ψευδαισθήσεις.
Δεν θα σε αφήσουν καν να μπεις στη χώρα.
-Ο δικηγόρος διαφωνεί. -Μίλησες στον Τζορτζ;
-Γιατί δεν μου το είπες; -Σου το λέω τώρα!
Έχω ακόμη συμμάχους, ξέρεις, σημαντικούς συμμάχους.
Οπαδούς της αλήθειας, υποστηρικτές της δικαιοσύνης,
που μπορούν να κινητοποιήσουν την κοινή γνώμη,
να αρχίσουν μια εκστρατεία
υπέρ της συγχώρεσης του πρώην βασιλιά.
Τέλος, κυρία, έχουμε ένα αίτημα από την κυβέρνηση
να εγκαινιάσετε το νέο αεροδρόμιο στο Γκάτγουικ.
Προτείνουν ημερομηνίες. Στις τρεις Ιουνίου μάλλον είναι καλά.
-Ναι, εντάξει. -Αυτά από μένα, τελείωσα.
Ευχαριστώ, Μάικλ.
Να σου πω κάτι;
Κυρία.
Αν ήθελα να γνωρίσω τον αιδεσιμότατο Γκράχαμ, θα μπορούσε να κανονιστεί;
Τον ευαγγελιστή, κυρία;
Ναι.
Θα πρέπει να το σκεφτώ λίγο.
Θα μπορούσε να γίνει μια πρόσκληση για κήρυγμα
στο παρεκκλήσιο των Αγίων Πάντων και ιδιωτικό γεύμα στη συνέχεια;
Θαυμάσια.
Πρέπει να προσέξουμε, ωστόσο, κυρία,
ώστε η πρόσκληση προς τον αιδεσιμότατο Γκράχαμ και η επαφή μαζί του
να μην εκληφθεί ως υποστήριξη...
των σταυροφοριών του,
πράγμα ασύμβατο με τον ρόλο σας ως κεφαλή της Εκκλησίας.
Σίγουρα θα το χειριστείς εξαιρετικά. Ήθελες κι εσύ κάτι;
Ναι.
Ο Υψηλότατος δούκας του Γουίνδσορ έστειλε ένα αίτημα.
Για ποιο πράγμα;
-Να του επιτραπεί η είσοδος στη χώρα. -Απορρίπτεται!
Να κάνει έρευνα για ένα βιβλίο που θα γράψει.
Με τι θέμα;
Εγχειρίδιο οδηγιών: Πώς να γίνετε πραγματικά σπουδαίος βασιλιάς.
-Δεν το ανέφερε. -Υποθέτω μπορεί να μείνει στο Κένσιγκτον.
Θα μείνει σε φίλο του, τον ταγματάρχη Μέτκαλφ.
Τον Φρούτι; Μα δεν μένει στο Σάρεϊ;
-Στο Σάσεξ, νομίζω. -Καλό αυτό.
-Μακριά από βλέμματα. -Όσο μακρύτερα, τόσο καλύτερα.
Επομένως δέχεστε.
-Όχι. -Ναι.
-Όχι! -Ναι!
Ναι, επιτρέπω να έλθει.
Κυρία.
ΓΟΥΑΝΤΟΝ ΧΟΛ, ΜΠΑΚΙΓΧΑΜΣΑΪΡ
ΜΟΝΑΔΑ ΔΗΜΟΣΙΕΥΣΗΣ ΓΕΡΜΑΝΙΚΩΝ ΠΟΛΕΜΙΚΩΝ ΕΓΓΡΑΦΩΝ
-Καλημέρα. -Καλημέρα, κύριε.
-Τελείωσες με τα έγγραφα; -Μάλιστα, κύριε.
-Ευχαριστώ. -Αυτό για τον κο Σουίτ.
-Αυτό... -Καλημέρα, Μάργκαρετ.
Καλημέρα, κύριε. Για τον κύριο Ρομπέρ.
Μάλιστα, κυρία.
ΝΑ ΜΗ ΔΗΜΟΣΙΕΥΤΕΙ
ΕΚΛΕΙΣΕ
ΜΟΝΑΔΑ ΓΕΡΜΑΝΙΚΩΝ ΕΓΓΡΑΦΩΝ ΦΑΚΕΛΟΙ ΜΑΡΜΠΟΥΡΓΚ Τ. 10
Ρίξε μια ματιά εδώ.
Ουσιαστικά είναι εντολή.
Κύριε.
Το γνωρίζετε αυτό;
Το γνωρίζω.
Ως ιστορικοί έχουμε καθήκον να δημοσιεύουμε όλη ανεξαιρέτως την αλήθεια.
Διαφορετικά τι κάνουμε; Προστατεύουμε τους Ναζί;
Προστατεύουμε κάτι άλλο.
Δυστυχώς δεσμεύομαι.
Αυτός, όμως, όχι.
Σωστά.
Έχω πρόσβαση στους ίδιους φακέλους στο αμερικανικό υπουργείο.
Και σε αυτόν.
Τίποτα δεν εμποδίζει την αμερικανική κυβέρνηση να τα δημοσιεύσει.
"Πολυαγαπημένη μου Γλύκα,
ας ελπίσουμε το υπόλοιπο ταξίδι να μην είναι εξίσου θλιβερό.
Ο διάπλους ήταν πολύ δυσάρεστος, εξαιτίας της κακοκαιρίας.
Η εταιρεία του πλοίου ήταν επίσης φρικτή, ο κόσμος λαϊκός και ασήμαντος,
με πίεζαν να πιω ένα ποτό μαζί τους ή να παίξω χαρτιά.
Φτάνοντας στο Λονδίνο, η διάθεσή μου βελτιώθηκε ελαφρώς
από μια ομάδα υποστηρικτών που με καλωσόρισαν φωνάζοντας το όνομά μου
και βγάζοντας τα καπέλα τους.
Και η ανιψιά μου, η Bασίλισσα, μου έστειλε μια από τις νεκροφόρες.
Αργότερα φοβήθηκα πως τα πράγματα θα πήγαιναν από το κακό στο χειρότερο,
καθώς φτάσαμε στο μάλλον μίζερο σπιτάκι του Φρούτι, κάπου στο Σάσεξ".
Φρούτι.
-Υψηλότατε. -Τι κάνεις;
Πολύ καλά.
-Υψηλότατε. -Καλή μου Μπάμπα.
"Μα ο Τζορτζ ήταν εξαιρετικός, ως συνήθως, καθώς έδειξε τη δουλειά που είχε κάνει".
Ο αληθινός σκοπός της επίσκεψης δεν πρέπει να μαθευτεί.
Αν μάθει κανείς ότι ο Υψηλότατος ψάχνει για δουλειά,
ίσως θεωρηθεί παραβίαση της συμφωνίας που έγινε μετά την αποποίηση του θρόνου
και ο Υψηλότατος ίσως αναγκαστεί
όχι μόνο να εγκαταλείψει τη χώρα, αλλά και να χάσει το επίδομά του.
Επομένως, το ταξίδι πρέπει να θεωρηθεί πρωτίστως λογοτεχνικό.
Ελπίζω να ήρθες προετοιμασμένος. Έφερα πένα και μελάνι.
Παρ' όλα αυτά,
ξεκίνησα μια εκστρατεία.
Συγκέντρωσα φίλους και υποστηρικτές. Οι ενδείξεις είναι ενθαρρυντικές.
Ο Γουόλτερ Μόνκτον συμφώνησε να παραθέσει δείπνο.
Δέχτηκε ο λόρδος Σόλσμπερι, ο λόρδος Μπίβερμπρουκ
ο λόρδος Ντάντλι, ο Aμερικανός πρέσβης και ο υπουργός Εξωτερικών, Σέλγουιν Λόιντ.
Ο Σέσιλ Μπίτον και ο Νόελ Κάουαρντ
συμφώνησαν να κάνουν μια γιορτούλα για σένα.
Ο αγαπητός Σέσιλ...
με το φαγητό που δεν τρώγεται.
Είναι ανάγκη να το κάνουμε;
Κάνε το για χάρη μου. Με ενδιαφέρει.
Δεν έβρισκες μια δικαιολογία ότι είμαι κάπου και αμαρτάνω;
Όχι.
Ψηλός και άχαρος.
Εγώ τον βρίσκω εμφανίσιμο.
Ένας πλασιέ με απαίσιο γυαλιστερό κουστούμι.
-Πού είναι το βαλιτσάκι; -Ποιο;
-Αυτό με τις βούρτσες. -Αχ, κοίτα.
Έλα, θα αργήσουμε.
Βούρτσες μαλλιών. Βούρτσες δαπέδου. Οδοντόβουρτσες.
Πάψε πια, Φίλιππε.
Καθώς σκεφτόμουν τι κήρυγμα να κάνω σήμερα,
συλλογίστηκα διάφορα θέματα που με αγγίζουν προσωπικά,
αλλά προτίμησα να αρχίσω με μια απλή ερώτηση.
Τι είναι χριστιανός;
Η Βίβλος μάς λέει, στην επιστολή προς Κολοσσαείς, 1:27,
ότι χριστιανός είναι αυτός εντός του οποίου κατοικεί ο Χριστός.
Είναι ο Χριστός εντός σας. Η ελπίδα της δόξας.
Αυτό σημαίνει ότι έχετε προσωπική σχέση
με τον Κύριο Ιησού Χριστό.
Ότι έλαβε χώρα μια συνάντηση.
Δεχτήκατε τον Χριστό ως σωτήρα σας.
Αυτό
είναι ο χριστιανός.
Απόλαυσα το κήρυγμά σας.
Μιλάτε με εξαιρετική ενάργεια και πεποίθηση.
Το βρίσκω πολύ καθησυχαστικό.
Και όχι μόνον εγώ.
Το ίδιο και όλη η χώρα, φαντάζομαι.
Ναι, κι εμάς μας ξάφνιασε τόση ανταπόκριση.
Αλήθεια; Δεν θα έπρεπε.
Σε έναν κόσμο όλο και πιο πολύπλοκο, όλοι χρειαζόμαστε σιγουριά
και εσείς την παρέχετε.
Δεν το κάνω εγώ. Οι γραφές την παρέχουν.
Ναι, αλλά εσείς τις αναδεικνύετε τόσο ωραία.
Η μεγάλη χαρά που ένιωσα σήμερα ήταν αυτή μιας απλής πιστής
που δεχόταν διδασκαλία και καθοδήγηση.
Ως κεφαλή της Αγγλικανικής Εκκλησίας, ιεραρχικά,
ακόμη και οι Αρχιεπίσκοποι του Γιορκ και του Καντέρμπουρι είναι κατώτεροί μου.
Πάνω από εμένα είναι μόνον ο Θεός.
-Θα νιώθετε μοναξιά κάποιες φορές. -Ναι, πράγματι.
Γι' αυτό και είναι υπέροχο, ως βασίλισσα,
να μπορώ να εξαφανιστώ και να γίνω...
Μια απλή χριστιανή.
Ναι.
Πάνω απ' όλα, θεωρώ ότι είμαι μια απλή χριστιανή.
Οι χριστιανικές αξίες ζωής με στηρίζουν, με καθοδηγούν.
Με προσδιορίζουν.
Ήσασταν πάντα τόσο καλός ομιλητής;
Ως παιδί ήμουν ντροπαλός.
Αποκλείεται.
Ως ντροπαλό παιδί κι εγώ, οφείλω να πω ότι δυσκολεύομαι να το πιστέψω.
Είναι αλήθεια, κυρία.
Την πρώτη φορά που μίλησα δημόσια ήμουν 12 ετών. Στο σχολείο.
Ο διευθυντής είπε στη μητέρα μου ότι με θεωρούσε χαρισματικό,
ότι είχα αυτό το ταλέντο.
Δεν έχω αντίρρηση να είναι εδώ.
Η λέξη "σταυροφορίες" είναι που με προβληματίζει.
Αν αυτός είναι σταυροφόρος, τότε εμείς είμαστε ειδωλολάτρες!
Δεν ξέρω αν συμφωνώ.
Ο κύριος Γουίλερ-Μπένετ, κύριε.
Με συγχωρείτε.
Πρωθυπουργέ, ευχαριστώ που με δεχθήκατε.
Δεν μου αφήσατε περιθώρια επιλογής. "Ένα θέμα εξαιρετικά επείγον".
Η ομάδα των ενοχλητικών ιστορικών σας;
Των αφοσιωμένων ιστορικών. Των ευσυνείδητων ιστορικών.
Αυτός είναι ο εν λόγω φάκελος;
Ναι.
Ας ξεκινήσουμε.
Εδώ είστε! Συνωμότες!
Υψηλότατε.
Τραβήχτηκαν οι κουρτίνες; Αφθονεί η προδοσία;
Τζορτζ, σε ευχαριστώ πολύ.
-Σέσιλ, ευχαριστώ που ήλθες. -Κύριε.
-Μπόμπετι. -Χαίρετε.
-Τι κάνεις; -Πολύ καλά.
Γουόλτερ, ευχαριστώ για όλα.
Όλοι ξέρουμε γιατί συγκεντρωθήκαμε απόψε.
Για να δούμε αν μπορούμε να βοηθήσουμε τον φίλο μας, τον Υψηλότατο,
στην αναζήτησή του
για να βρει...
Την τελική πράξη αυτού του λυπηρού δράματος.
Και για τη μετατροπή της σε ιστορικό έργο. Αναζητά εργασία.
Έναν σκοπό.
Γι' αυτό βρίσκομαι εδώ. Για να ζητήσω από όλους εσάς, το πολεμικό μου συμβούλιο,
τους εγκεφάλους μου, πολιτικούς, καλλιτέχνες και φιλοσόφους.
-Κάτι στον στρατό, ίσως; -Γιατί όχι;
Με έκαναν υποστράτηγο, στη βρετανική στρατιωτική αποστολή στη Γαλλία,
στις αρχές του πολέμου, σε ρόλο συνδέσμου μεταξύ Αγγλίας και Γαλλίας και το χάρηκα.
Ή μια θέση στον Οργανισμό Εμπορίου.
Τι είδους θέση;
Προώθηση των βρετανικών συμφερόντων.
-Ναι. -Ο σωστός άνθρωπος στη σωστή θέση
μπορεί να συμβάλλει πολύ στη βρετανική οικονομία,
ενισχύοντας τα αναγκαία αποθέματά μας σε δολάρια.
Ένας άνθρωπος με γοητεία, με γνωριμίες, με επιρροή.
Και με τη μαγεία ενός πρώην βασιλιά.
Δεν έχει μια βρόμικη αίσθηση, Γουόλτερ;
Οι αρπακτικοί διεθνείς επιχειρηματίες, το άρωμα του κέρδους, του συμφέροντος;
Προτιμώ την προηγούμενη κατεύθυνση, την ιδέα ενός ρόλου διασύνδεσης.
-Τι λέτε για το διπλωματικό σώμα, τότε; -Μου αρέσει αυτή ιδέα.
Οι Αμερικανοί δεν έχουν κάποιους ανεπίσημους περιπλανώμενους πρεσβευτές;
Ναι, έχουν δύο στο Λονδίνο αυτή τη στιγμή.
Κάτι τέτοιο θα ήταν ιδανικό.
Νομίζω ότι έχουμε...
"Πολυαγαπημένη μου Γλύκα.
Έφυγε ένα μεγάλο βάρος από πάνω μου.
Ο Μόνκτον πέτυχε πραγματικά διάνα
και οι φίλοι του φαίνεται πως θέλουν να με βοηθήσουν.
Τώρα αρκεί να περιμένω
ενώ κάνουν διακριτικές διαμεσολαβήσεις για λογαριασμό μου.
Θα έλεγα "να προσεύχομαι",
αλλά κάθε διάθεση για προσευχή με εγκατέλειψε καθώς παρατηρώ
την τρέλα γύρω από τον Αμερικανό ευαγγελιστή που είναι εδώ.
Τι έχει πάθει ο λαός αυτής της χώρας
και στρέφεται μαγνητισμένος στον σταυροφόρο σόουμαν από το Σάρλοτ,
για να βρει έμπνευση;
Άκουσα φήμες ότι η Σίρλεϊ Τεμπλ κάλεσε αυτόν τον τρελό
να κηρύξει στο παρεκκλήσιο του Γουίνδσορ.
Φαντάζεσαι την κοινοτοπία των διαλόγων τους;
Την αυταρέσκεια, τον αυτοθαυμασμό και την υποκρισία.
Τι αποκρουστική που θα ήταν η περίσταση.
Τώρα με καλεί το κρεβάτι μου, και πρώτη φορά από τότε που ξαπλώνω
χωρίς εσένα δίπλα μου, μπορώ να πω ειλικρινά πως όλα πάνε καλά.
Η σημερινή μέρα άξιζε πραγματικά τον κόπο.
Ο στοργικός σου σύζυγος, Ντέιβιντ".
-Καλημέρα, κύριε. -Είναι έτοιμη;
Θα σας δει τώρα, κύριε.
Εχθές το απόγευμα με επισκέφθηκε ο Τζον Γουίλερ-Μπένετ,
ο ιστορικός που ανέλαβε τη δημοσίευση των γερμανικών πολεμικών εγγράφων.
Με ενημέρωσε ότι η κυβέρνησή μας δεν έχει πλέον άλλη επιλογή
παρά να δημοσιεύσει υλικό
το οποίο τόσο ο προκάτοχός μου, ο Ουίνστον Τσόρτσιλ,
όσο και ο δικός σας, ο πατέρας σας, προσπάθησαν να αποκρύψουν.
Τι υλικό;
Τους φακέλους του Μάρμπουργκ, κυρία.
Κάποια στιγμή θα ερχόταν αυτό να μας στοιχειώσει.
Λίγο μετά το τέλος του πολέμου,
βρετανικά στρατεύματα...
Αμερικανικά.
Αμερικανικά στρατεύματα
συνέλαβαν έναν Γερμανό στρατιώτη καθώς υποχωρούσε από το...
Τρέφουρτ. Κοντά στο Άιζεναχ. Στην κεντρική Γερμανία.
Δεν θυμάμαι το όνομα του στρατιώτη.
Υπολοχαγός φον Λες.
Αυτός ο στρατιώτης αποδείχτηκε πως ήταν προσωπικός μεταφραστής του Χίτλερ.
Βοηθός του προσωπικού μεταφραστή του Χίτλερ, κυρία.
Ο προσωπικός μεταφραστής του Χίτλερ ήταν ο δόκτωρ Πάουλ Σμιτ.
Πες εσύ την ιστορία, Μάικλ.
Παρακαλώ.
Ευχαριστώ, κυρία.
Όταν εκκενώνονταν τα γραφεία του...
ο δόκτορας Σμιτ είπε στον βοηθό του, τον φον Λες,
να καταστρέψει όλα τα άκρως απόρρητα έγγραφα που είχε στα αρχεία του.
Ο φον Λες πράγματι έκαψε τα περισσότερα.
Αλλά κράτησε κρυφά το πιο πολύτιμο υλικό,
ελπίζοντας να το χρησιμοποιήσει για να διαπραγματευτεί την ελευθερία του.
Ανάμεσα στα έγγραφα που κράτησε ο φον Λες,
ήταν ένας φάκελος σχετικός με τις αγγλογερμανικές σχέσεις,
συγκεκριμένα με τις σχέσεις μεταξύ υψηλά ιστάμενων Ναζί
και του Υψηλότατου δούκα του Γουίνδσορ.
Ομολογουμένως η πραγματικότητα υπερέβαινε τους χείριστους φόβους μας.
ΑΝΤΙΓΡΑΦΟ
-Κάναμε τα πάντα για να κρυφτούν. -Τα δικά σας.
Δεν γνωρίζαμε ότι οι Αμερικανοί έλαβαν αντίγραφο.
Και τώρα επιμένουν αυτό το κεφάλαιο των φακέλων του Μάρμπουργκ...
να δημοσιευτεί.
Αυτός είναι ο άνθρωπος στον οποίο επέτρεψες να ξαναμπεί στη χώρα.
Ελπίζω να έχεις γερό στομάχι.
Ευχαριστώ, Τζο.
ΥΠΟΥΡΓΕΙΟ ΕΞΩΤΕΡΙΚΩΝ
-Υψηλότατε. -Κύριε υπουργέ.
-Παρακαλώ. -Ευχαριστώ.
Έχετε πιστούς και επίμονους φίλους, κύριε.
Σας ευχαριστώ.
Σε συνέχεια των διαμεσολαβήσεών τους
και αφού σκέφτηκα το θέμα διεξοδικά,
φαίνεται πως έχουμε πολλές εναλλακτικές.
Παρακαλώ.
Η πρώτη προοπτική που θέλω να σκεφτείτε είναι ο ρόλος του πρέσβη στη Γαλλία.
Σε ένα ευτυχισμένο μέλλον
με αίσθημα σκοπού.
-Στο μέλλον. -Στον Υψηλότατο.
Στον Υψηλότατο!
"Πολυαγαπημένη μου, σήμερα συναντήθηκα με τον υπουργό Εξωτερικών.
Κατάφερε να βρει τρεις θέσεις όπου θα μπορούσα να κάνω κάτι χρήσιμο
και σημαντικό. Είμαι πολύ ευτυχισμένος.
Αυτές οι θέσεις μού δίνουν την ευκαιρία να υπηρετήσω τη χώρα μου
και να επιτύχω κάτι.
Όσο για το πράσινο φως, από πλευράς κυβέρνησης είναι δεδομένο.
Μόνο ένα εμπόδιο παραμένει, η ευλογία του Στέμματος,
που σημαίνει ότι πρέπει να πάω σε εκείνο το θλιβερό μαυσωλείο.
Τα Ανάκτορα του Μπάκιγχαμ.
Μετράω τα λεπτά μέχρι να ξαναβρεθώ στην αγκαλιά σου.
Ο στοργικός σου σύζυγος,
Ντέιβιντ".
Ο δούκας του Γουίνδσορ, Μεγαλειοτάτη.
Μεγαλειοτάτη.
-Ναι. Είναι η πρώτη φορά που επιστρέφεις. -Σ' αυτή την αίθουσα, ναι.
Εγώ διάλεξα αυτό το χρώμα, γαλαζωπό γκρι.
Λοιπόν, σε τι οφείλουμε την ευχαρίστηση;
Υποθέτω πως αφορά το νέο βιβλίο που γράφεις.
Σήμερα ήρθα εδώ για ένα άλλο ζήτημα. Για μια δουλειά.
Προφανώς δεν είμαι πλέον νεαρός, αλλά δεν είμαι ακόμη ηλικιωμένος
και ίσως μπορώ να υπηρετήσω το Στέμμα και να φανώ χρήσιμος.
Είχες την ευκαιρία να υπηρετήσεις τη χώρα, τη μεγαλύτερη ευκαιρία.
Παραιτήθηκες.
Λόγω της μεταχείρισης προς τη σύζυγό μου,
όχι διότι δεν επιθυμούσα να υπηρετήσω τη χώρα.
Τέλος πάντων, ακούστηκαν μερικές ιδέες για δουλειές
που απαιτούν την έγκριση κυβέρνησης και Στέμματος.
Βεβαίως, πριν έρθω να σε ενοχλήσω,
βεβαιώθηκα ότι η κυβέρνηση θα έδινε την υποστήριξή της
και με διαβεβαίωσαν περί αυτού.
Υποστήριξη για τι δουλειές;
Αναφέρθηκαν τρία ενδεχόμενα.
Το πρώτο είναι θέση πρέσβη στη Γαλλία.
Ο πρωθυπουργός και ο υπουργός Εξωτερικών δεν συμπαθούν
τον τρέχοντα, Γκλάντγουιν Τζεμπ.
Και το δεύτερο ενδεχόμενο;
Ειδικός σύνδεσμος στον Οργανισμό Εμπορίου.
Και το τρίτο;
Να συνεργαστώ ως Ύπατος Αρμοστής με το Γραφείο Σχέσεων της Κοινοπολιτείας,
για να προστατεύω και να προωθώ τα βρετανικά συμφέροντα στον κόσμο.
Αυτό θα μου ταίριαζε,
καθώς ειδικεύεται στην πρακτική πλευρά της διπλωματίας.
Είναι διασκεδαστικό.
Μάλιστα.
Είμαι βέβαιη ότι θα τα κατάφερνες και στις τρεις δουλειές.
Αλλά δεδομένων όσων έμαθα πρόσφατα για...
Για ποιο θέμα;
Για περιστατικά που έλαβαν χώρα ενόσω ήσουν στη Λισαβόνα κατά τον πόλεμο.
-Από ποιον; -Από κρατικά έγγραφα.
Ποια κρατικά έγγραφα;
Γερμανικά κρατικά έγγραφα.
Τα οποία Αμερικανοί ιστορικοί, με την υποστήριξη Γάλλων και Βρετανών,
απειλούν να δημοσιεύσουν τώρα.
Και τι ακριβώς περιέχουν τα έγγραφα;
Επιστολές. Και τηλεγραφήματα.
Επικοινωνίες που περιγράφουν καταλεπτώς τη σχέση σου με υψηλά ιστάμενους Ναζί.
Είναι όλα ανοησίες.
Ένα τηλεγράφημα, του 1940,
αναφέρει ότι σκεφτόσουν να κινηθείς δημόσια κατά της κυβέρνησης
και να υποστηρίξεις ειρήνη με τη Γερμανία, ερχόμενος σε ρήξη με τον πατέρα μου.
Ένα άλλο, λέει ότι ως αντάλλαγμα για την υποστήριξή,
η γερμανική κυβέρνηση σου πρόσφερε σπίτι στην Ισπανία
όπου θα περίμενες τη λήξη του πολέμου με ειρήνη και ασφάλεια
ενώ οι συμπατριώτες σου θυσιάζονταν.
Πήγα στις Μπαχάμες, όπως με διέταξε η βρετανική κυβέρνηση.
Ναι, έλαβες εντολή να πας στις Μπαχάμες εξαιτίας των απόψεών σου.
Στα έγγραφα αυτά, αναφέρεται ότι είπες πως η επιθυμία του Φύρερ για ειρήνη
βρισκόταν σε πλήρη συμφωνία με τη δική σου άποψη.
Είσαι πολύ νέα για να τα θυμάσαι. Εγώ, δυστυχώς, όχι.
Ο Χίτλερ και οι ακόλουθοί του κάποτε υπήρξαν φίλοι μας.
Ως βασιλιάς, ήμουν πιστός στην ιδέα, με πάθος μάλιστα,
να μην πολεμήσουν ξανά Αγγλία και Γερμανία
μετά τη φρίκη του Μεγάλου Πολέμου.
Ο κόσμος ξεχνάει, δεν είχαμε ενδείξεις αυτού που θα γινόταν ο Χίτλερ.
Θα μπορούσες να πεις ότι εμείς τον κάναμε τέρας,
αρνούμενοι να συμμαχήσουμε.
Αυτό είναι το θέμα.
Παίρνουμε θέσεις.
Καμαρώνουμε αυτάρεσκα για το πόσο ενάρετοι είμαστε.
Και οι συνέπειες αυτού; Άλλος ένας αποτρόπαιος πόλεμος.
Κι άλλα εκατομμύρια νεκρών.
Ενώ εμένα με ενδιέφερε μόνο η ειρήνη.
Σε αυτό το πνεύμα, σε καλώ να συνάψεις ειρήνη μαζί μου σήμερα.
Ελισάβετ, οι Βρετανοί είναι λογικοί άνθρωποι.
Δεν θα πιστέψουν ποτέ αυτούς τους ισχυρισμούς.
Θα απαξιώσουν αυτά τα έγγραφα καταλαβαίνοντας τι πραγματικά είναι:
αβάσιμες φήμες και γερμανική προπαγάνδα.
Όλα εντάξει;
Να ζητήσω τη γνώμη σου;
Φυσικά.
Για ποιο θέμα;
Τη συγχώρεση.
Θεέ μου. Τι έκανα πάλι;
Όχι εσύ.
Ο θείος Ντέιβιντ.
Είναι καιρός να τον συγχωρήσω.
Τρελάθηκες; Δεν μπορείς να τον συγχωρήσεις.
-Γιατί όχι; -Γι' αυτό που έκανε στη χώρα.
Ήταν διαφορετικοί καιροί.
-Μου τα εξήγησε όλα. -Είμαι σίγουρος.
Φίλιππε.
Η συγχώρεση είναι σημαντική για μένα.
Δεν το λέω συχνά αυτό, οπότε, ίσως αν το πω,
θα το πάρεις σοβαρά.
Πες στον Τόμι Λάσελς να έλθει να σε δει.
Ορίστε;
Και πες του τι σκέφτεσαι να κάνεις.
-Δεν μπορώ να τον φωνάζω συνέχεια. -Γιατί όχι;
Διότι έχει βγει στη σύνταξη.
Τότε πήγαινε δες τον, ανεπίσημα.
Για ένα σέρι ή ένα τσάι.
Ή ανθρώπινο αίμα, οτιδήποτε πίνει αυτό το τέρας.
Και ρώτα τον για τον θείο σου. Ήταν ιδιαίτερός του όταν ήταν βασιλιάς.
Ξέρει τα πάντα για εκείνον.
-Μεγαλειοτάτη. -Τόμι, μήπως σε αναστατώνω πολύ;
-Είσαι εν μέσω μιας μάχης! -Μάλιστα, κυρία.
Μην πεις τίποτα.
Αυτές οι στολές είναι του 19ου αιώνα;
Ναι.
-Και το λάβαρο του δούκα του Ουέλιγκτον. -Πολύ σωστά, κυρία.
Άρα είναι το Βατερλό.
Η Σαλαμάνκα.
Κι αυτοί εδώ;
Στρατεύματα του σερ Έντουαρντ Πέικενχαμ, Τρίτη Μεραρχία Πεζικού.
Πανέμορφα. Εσύ τα παρήγγειλες;
Είναι δώρο, κυρία.
Από τον παππού σας, όταν ήμουν στην υπηρεσία του.
-Να περάσουμε μέσα, κυρία; -Ναι.
Προτίθεμαι να επιτρέψω στον δούκα του Γουίνδσορ
να επανέλθει στον δημόσιο βίο.
Και ως παράδειγμα χριστιανής σε χριστιανική χώρα,
να τον συγχωρήσω.
Μεγαλειοτάτη, αυτό...
κατά την άποψή μου, θα ήταν λάθος.
Γιατί;
Πριν πάρετε την απόφασή σας, κυρία,
πιστεύω ότι πρέπει να έχετε πλήρη γνώση των γεγονότων.
-Διάβασα τους φακέλους του Μάρμπουργκ. -Κι εγώ.
Είπα πλήρη γνώση.
-Εννοείς ότι υπάρχουν κι άλλα. -Μάλιστα, κυρία.
Ο δούκας του Γουίνδσορ κατέστησε σαφείς τις συμπάθειές του, μόλις έγινε βασιλιάς.
Φρόντισε να περιβάλλεται από ένα νέο είδος αυλικών,
ανθρώπους όπως ο Καρλ, δούκας του Σαξ-Κόμπουργκ, πασίγνωστος Ναζί.
Επίσης μοιράστηκε απόρρητα συμμαχικά έγγραφα με τη δούκισσα του Γουίνδσορ,
η οποία πιστεύουμε ότι δεχόταν στο κρεβάτι της,
με συγχωρείτε, κυρία... τον Γερμανό πρέσβη.
Τον χερ Ρίμπεντροπ.
Τόσο άσχημα, που η κυβέρνηση
έπαψε να βάζει μυστικά έγγραφα στο κόκκινο κουτί του.
Αλλά άδικα ανησυχούσαμε,
γιατί στη συνέχεια ήρθε η παραίτηση.
Υποσχέθηκε να αποσυρθεί από τον δημόσιο βίο,
μα τώρα γνωρίζουμε ότι δεν είχε τέτοια πρόθεση.
Αλλιώς γιατί να επισκεφτούν τον Χίτλερ στη Γερμανία οι δυο τους;
Χάιλ Χίτλερ!
Ο Φύρερ χαρακτήρισε το ταξίδι ανεπίσημη κρατική επίσκεψη,
άρα, δεν μας εκπλήσσει ότι στο ίδιο αυτό ταξίδι,
στο σπίτι του χερ Eς, εκκολάφθηκε το σχέδιο.
Ένα σχέδιο αποκατάστασης του δούκα του Γουίνδσορ ως βασιλιά της Αγγλίας,
προδίδοντας και εκθρονίζοντας τον αγαπητό σας πατέρα,
σε αντάλλαγμα για ελεύθερη πρόσβαση
των γερμανικών δυνάμεων σε όλη την Ευρώπη.
Του υποσχέθηκαν γερμανικά στρατεύματα για να καταπνίξουν εξεγέρσεις, εν ανάγκη.
Πραγματοποίησε επισκέψεις σε σχολές εκπαίδευσης των SS
και σε πρώιμες εκδοχές των στρατοπέδων συγκέντρωσης.
Φυσικά,
η πλήρης φρίκη δεν είχε αρχίσει ακόμη.
Ωστόσο, τα επισκέφθηκε.
Να συνεχίσω, κυρία;
Όταν συνετρίβη στο Βέλγιο ένα γερμανικό αεροσκάφος
που μετέφερε το σχέδιο του Χίτλερ για την εισβολή στη Γαλλία,
ο δούκας χωρίς χρονοτριβή ενημέρωσε αμέσως τους Ναζί φίλους του
ότι οι συμμαχικές δυνάμεις είχαν όντως αποκτήσει αυτή την ανεκτίμητη πληροφορία,
γεγονός που έδωσε χρόνο στη Γερμανία να αλλάξει τα σχέδιά της.
Και σε λιγότερο από έναν μήνα, το Παρίσι βρισκόταν υπό γερμανική κατοχή.
Αλλά ίσως το χειρότερο απ' όλα είναι ότι ο δούκας
είπε στη γερμανική κυβέρνηση ότι η αποφασιστικότητα στο Ηνωμένο Βασίλειο
που αντιμετώπιζε γερμανικούς βομβαρδισμούς είχε εξασθενήσει,
και ότι η συνέχιση των βομβαρδισμών,
δηλαδή η συνέχιση της σφαγής των συμπατριωτών και πρώην υπηκόων του,
κατά λέξη "θα καθιστούσε σύντομα τη Βρετανία έτοιμη για ειρήνη".
Τα προβλήματα του κόσμου συνοψίζονται σε μια μόνο λέξη:
αμαρτία.
Αμαρτία.
Ο Ψαλμός 58 λέει "Αποξενώθησαν οι ασεβείς εκ μήτρας.
Επλανήθησαν από κοιλίας οι λαλούντες ψεύδος".
Ο Θεός κοιτάζει βαθιά μέσα μας.
Ο Θεός βλέπει πώς είστε πραγματικά βαθιά μέσα σας.
Μπορεί εξωτερικά να είστε ευγενείς, εκλεπτυσμένοι, καλλιεργημένοι,
να εκκλησιάζεστε, ευυπόληπτοι στην κοινωνία,
μήπως, όμως, η καρδιά σας είναι μακριά από τον Θεό;
Σκέφτηκα το αίτημά σου να υπηρετήσεις τη χώρα σου.
Ήθελα πολύ να σε βοηθήσω
και αφού τα ζύγισα όλα,
τον χρόνο που πέρασε
και τη συμπάθεια που σου τρέφω προσωπικά,
όλα συνηγορούν υπέρ σου.
Αλλά;
Αλλά σε τελική ανάλυση...
νομίζω πως όχι.
Σίγουρα δεν χρειάζεται να σου θυμίσω
ότι με τους όρους της συμφωνίας μετά την παραίτηση,
σου επιτρέπεται να επιστρέφεις μόνο κατόπιν άδειας
και πρόσκλησης του μονάρχη.
Και;
Δεν είμαι σε θέση να παραχωρήσω αυτή την άδεια.
Ποιος σε πότισε δηλητήριο; Η μητέρα σου;
Όχι.
Ο Τόμι Λάσελς;
Αποφάσισα μόνη μου.
Μα δεν έχεις δική σου άποψη. Γι' αυτό σε λατρεύουν όλοι τόσο.
Ο τελευταίος βασιλιάς με άποψη ήμουν εγώ, γι' αυτό με πέταξαν έξω.
Καλά, λοιπόν. Θα φύγω.
Αλλά θα σε ρωτήσω κάτι.
Ποιος έκανε περισσότερη ζημιά στη μοναρχία;
Εγώ με την ισχυρογνωμοσύνη μου ή εσείς με την απανθρωπιά σας;
Όλοι κλείσαμε τα μάτια και τα αυτιά μας σε όσα λέγονταν για σένα.
Τα απορρίψαμε ως χαλκευμένα,
ως σκληρά κουτσομπολιά, εφόσον εγκατέλειψες τον θρόνο.
Μα όταν αποκαλύφθηκε η αλήθεια...
Η αλήθεια!
Είναι χλευασμός των κεντρικών αρχών του χριστιανισμού.
Δεν υπάρχει περίπτωση να σε συγχωρήσω.
Το ερώτημα είναι:
πώς μπορείς εσύ να συγχωρήσεις τον εαυτό σου;
Πώς ήταν το ταξίδι σας;
Κύριε!
-Τι κάνει η δούκισσα; -Υψηλότατε!
-Κύριε! -Κύριε!
-Καλημέρα, κύριε. -Καλημέρα.
-Καλημέρα, κύριε.
-Καλημέρα.
Έχουμε έγκριση να δημοσιεύσουμε.
Ευχαριστώ, κύριε.
Ο αιδεσιμότατος Γκράχαμ, Μεγαλειοτάτη.
Μεγαλειοτάτη.
Πολύ ευγενικό που βρήκατε πάλι χρόνο για μένα.
Παρακαλώ, καθίστε.
Αιδεσιμότατε Γκράχαμ...
σας ζήτησα να έλθετε,
επειδή θέλω πολύ να ακούσω τη γνώμη σας για ένα θέμα.
Παρακαλώ.
Τη συγχώρεση.
Θεωρείτε ότι υπάρχουν περιστάσεις
όπου μπορεί κανείς να είναι καλός χριστιανός κι όμως να μη συγχωρεί;
Οι χριστιανικές διδαχές είναι σαφείς εδώ. Κανείς δεν είναι ανεπίδεκτος συγχώρεσης.
Πεθαίνοντας στον σταυρό, ο Ιησούς ζήτησε από τον Κύριο
να συγχωρήσει τους φονιάδες.
Ναι.
Αλλά
πρέπει να θυμόμαστε τα λόγια Tου.
"Ου γαρ οίδασι τι ποιούσι".
Η συγχώρεση εκείνη δόθηκε υπό όρους.
Πράγματι, αλλά και πάλι τους συγχώρησε.
Ο Θεός μάς συγχωρεί όλους. Πώς μπορούμε να απορρίψουμε το παράδειγμά Του;
Είμαστε απλοί θνητοί.
Όλοι είμαστε θνητοί, είναι η μοίρα μας, αλλά πρέπει να φερόμαστε χριστιανικά.
Η λύση, όταν δεν μπορούμε να συγχωρήσουμε,
είναι να ζητάμε οι ίδιοι συγχώρεση.
Ταπεινά και ειλικρινά. Και προσευχόμαστε για όσους δεν μπορούμε να συγχωρήσουμε.
Προσεύχεσαι για μένα;
-Όχι αυτή τη φορά. -Έλα. Πες έναν καλό λόγο.
Όλοι ξέρουμε ότι έχεις τα μέσα με τον μεγάλο εκεί πάνω
ως κεφαλή της εκκλησίας Του.
Είσαι μεθυσμένος.
-Είμαι. Δεν το αρνούμαι. -Φύγε.
Αλλά όχι τόσο μεθυσμένος όσο οι δύο που ήταν μαζί μου απόψε.
-Θέλεις να μαντέψεις; -Δεν τολμώ.
Η αγα...
Η αγαπητή σου μητέρα ήταν ο ένας.
Τι πράγμα;
Και ο Τόμι Λάσελς ήταν ο άλλος.
-Όχι. -Ναι!
Ξέρω. Φρικαλέα σκέψη.
Αλλά συμφωνήσαμε να παραμερίσουμε τις ιστορικές διαφορές μας,
για να γιορτάσουμε το ένα κοινό που έχουμε.
Το οποίο είναι;
Εσύ.
Και ο ηρωικός τρόπος που πέταξες έξω με τις κλοτσιές
τον άθλιο βλάκα σήμερα,
με την ουρά στα σκέλια.
-Δεν ήταν διόλου ηρωικός. -Ήταν εντελώς ηρωικός.
Μη διανοηθείς ούτε στιγμή
να νομίζεις ότι απέτυχες ως χριστιανή.
-Απέτυχα. -Όχι. Καθόλου.
Προστάτευσες τη χώρα σου
και την υπόληψη της οικογένειάς σου.
Επίσης απαγόρευσες επιτυχώς στον Σατανά να εισέλθει στον Κήπο της Εδέμ.
Αυτά τα κάνει ο Χριστός, το ξέρουν όλοι.
Οπότε, παίρνεις παράσημο του Χριστού.
Και παράσημο κι από μένα.
Τι κάνεις εκεί;
-Όχι! -Ναι.
-Όχι. -Ναι, αγάπη μου!
-Έλα. -Όχι!
Υποτιτλισμός: Τατιάνα Ραπακούλια